### Beslutningstema

I denne sag skal der tages stilling til frigivelse af anlægsmidler til renovering af idrætshaller, multihaller, svømmehaller og friluftsbade, bevillingsprogram 725.

### Historik

Ved indgåelse af budgetaftalen for 2024 blev der afsat et rådighedsbeløb til renovering af idrætshaller, multihaller, svømmehaller og friluftsbade i Tønder Kommune.

Retningslinjerne for bevilling af midlerne blev godkendt af Kultur- og Fritidsudvalget den 15. januar 2014.

### Sagsfremstilling

Rådighedsbeløbet er øremærket til vedligehold af bygningerne og de tekniske installationer i bygningerne.

Rådighedsbeløbet dækker følgende områder:

* Anlægsmidler vedrørende vedligehold af bygning og tekniske installationer i idrætshaller, multihaller, svømmehaller og friluftsbade
* Midlerne disponeres af Kultur- og Fritidsudvalget ved indsendelse af ansøgninger fra idrætshaller, multihaller, svømmehaller og friluftsbade, som vurderes ud fra de vedtagne retningslinjer

### Økonomi

Der er indsendt ansøgninger for 3.139.300 kr. fra idrætshaller, multihaller, svømmehaller og friluftsbade.

Der er i alt et budget på 3.000.000 kr. i 2024, som søges frigivet til formålet.

### Indstilling Vicekommunaldirektøren indstiller,

|  |  |
| --- | --- |
| at | der meddeles en samlet anlægsbevilling og frigivelse af rådighedsbeløb på 3 mio. kr. fra bevillingsprogram 725, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 7. februar 2024, pkt. 3:

Indstillingen anbefales.

George Gregersen deltog ikke i mødet.

Beslutning fra Økonomiudvalget, 22. februar 2024, pkt. 13:

Indstillingen anbefales.

William Kristiansen deltog ikke i mødet.

### Beslutning

Indstillingen godkendt.

Kurt Danielsen (T) deltog ikke i mødet.